Se vam po rekreaciji rosijo stekla v avtu? Fordovo vetrobransko steklo z vremensko postajo poskrbi za odlično preglednost

**Ein Bild, das draußen enthält.

Automatisch generierte Beschreibung**

Nov sistem senzorjev samodejno prepreči rosenje notranje strani vetrobranskega stekla

Marsikdo med nami se po izobilju prazničnih dni odloči, da bo z rekreacijo pokuril kalorije in se odpelje do izhodišča za tek ali kolesarjenje oziroma do izbranega fitnesa. Ko se vrnemo v avto, hitro naletimo na težavo: pregretost zaradi napora včasih povzroči, da se vetrobransko steklo rosi, naša pot proti domu pa je zato za vsaj nekaj minut daljša.

Fordovo vetrobransko steklo z vremensko postajo prepreči ta neprijetni zaplet. Zaznava vlago v zraku in spremembe temperature stekla ter lahko samodejno vklopi klimatsko napravo in izbere ustrezno nastavitev zračnega toka, da se vetrobransko steklo ne zarosi.\*

Zaradi s pandemijo covida-19 povezanih omejitev obiska dvoran za fitnes se uporabniki po vadbi pogosto ne morejo oprhati. Na spletni strani revije Runner's World objavljena anketa [Sport England](https://www.runnersworld.com/uk/news/a34462390/coronavirus-lockdown-activity-levels-report/) kaže, da se je lani od marca do junija število tekačev v Veliki Britaniji povečalo za 731.000, število kolesarjev pa za kar 1,2 milijona, prav tako se je [število tekačev v Nemčiji povečalo za 42 odstotkov](https://www.runnersworld.de/gesundheitstipps/coronavirus-gute-gruende-fuers-laufen/), saj so ljudje skušali ostati aktivni tudi med karanteno.

Vremenska postaja je nameščena na vetrobranskem steklu blizu vzvratnega ogledala. Sistem s površino 5 x 3 cm vključuje več senzorjev. Najnovejša različica, ki je že na voljo z modeloma športnih terencev Ford Kuga in Explorer, z redkejšim vklapljanjem kompresorja klimatske naprave celo pomaga zmanjšati porabo goriva in izpuste CO2.

[Ford se je v drugi polovici lanskega leta povezal s strokovnjaki za preživljanje prostega časa na prostem komoot](https://media.ford.com/content/fordmedia/feu/en/news/2020/10/14/ford-and-outdoor-exploration-experts-komoot-help-you-find-new-ad.html), da bi voznikom omogočil načrtovanje, navigacijo in uživanje v pustolovščinah z obiskom izjemnih naravnih okolij. Vozniki izbranih elektrificiranih Fordov lahko za odmrzovanje vetrobranskega stekla in nastavljanje temperature v kabini že pred začetkom poti uporabijo aplikacijo FordPass.\*\* Led z zunanje strani vetrobranskega stekla ob pritisku na tipko v nekaj sekundah odstrani Fordova patentirana tehnologija QuickClear.

**Navedki**

“Čakanje, da se vetrobransko steklo odrosi po tem, ko se vrnete z rekreacije, je ena od drobnih nadlog življenja – vožnja brez jasnega pregleda območja pred vozilom pa je lahko zelo nevarna. Ta tehnologija predvidi težavo in jo odpravi, ne da bi se voznik tega sploh zavedal.”

*Ingo Krolewski,* *nadzornik, upravljanje in dejavniki klime v vozilu, Ford Evropa*

**Povezava**

Video: <https://youtu.be/K9-x_HY83-8>

**Opombe**

\* Sistem senzorjev je del vozil z dvopodročnim električnim samodejnim nadzorom temperature.

\*\* V državah, kjer je to dovoljeno z zakonom.

Več informacij o tej temi vam lahko posreduje Dan Jones  
([djone602@ford.com](mailto:djone602@ford.com))